OpenLLM-France/wikimedia huggingface dataset:
# 338 aC

El 338 aC va ser un any del calendari romà prejulià. En temps de la República i de l'Imperi Romà, era conegut com a any del consolat de Camil i Meni (o, més rarament, any 416 ab urbe condita o de la Fundació de Roma). L'ús del nom «338 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Els macedonis obtenen una victòria decisiva contra una coalició encapçalada per Atenes i Tebes en la batalla de Queronea. Les ciutats de Tebes i d'Atenes estaven enfrontades, però, davant del perill de Filip II i el seu exèrcit, i seguint els consells de Demòstenes, s'uneixen contra l'enemic comú. Els tres exèrcits s'enfronten vora de Queronea. L'exèrcit macedoni tenia com a generals Filip, el seu fill Alexandre, amb 18 anys, que comandava 1.800 genets i Parmenió. Al principi la victòria semblava afavorir els grecs, però els caps macedonis van saber enganyar l'enemic, que es va veure sorprès de front i amb un flanc al descobert.
* La Lliga Amficciònica demana a Filip II de Macedònia que castigui la ciutat d'Amfissa, perquè els seus habitants s'havien atrevit a cultivar la plana sagrada de Crissa i per molestar als pelegrins que anaven a consultar l'oracle de Delfos. Filip II l'arrasa completament.
* Dissolució de la Lliga Beòcia després de la batalla de Queronea, i destrucció de Tebes per Alexandre el Gran.

### Antiga Roma

* Aquest any són elegits cònsols Luci Furi Camil i Gai Meni.
* Els dos cònsols dominen completament el Latium i posen fi a la Guerra llatina. Obtenen els honors del triomf i com a rara distinció se'ls erigeixen estàtues eqüestres al Fòrum.
* Els becs o esperons de les naus conquerides a l'enemic pels dos cònsols s'utilitzen per primera vegada per decorar els Rostra, les plataformes des d'on parlaven els oradors al Fòrum.

## Necrològiques

* Mort d'Artaxerxes III de Pèrsia, enverinat pel seu visir i eunuc Bagoes, juntament amb els seus fills, menys Arsès i Bistanes. Va proclamar rei a Arsès amb el nom de Xerxes III, però exercint ell mateix el poder.
* Arquidam III, rei d'Esparta, que havia anat a Itàlia en ajut de Tàrent contra els lucans i va morir en batalla el mateix dia que Filip II obtenia la victòria en la batalla de Queronea. Esparta li va aixecar una estàtua a Olímpia que descriu Pausànias, i explica que li van fer perquè no va tenir sepultura al morir lluny del seu país.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Asimov, Isaac. Constantinopla: el imperio olvidado. Madrid: Alianza, 2011, p. 24. ISBN 9788420652818.
* ↑ Diodor de Sicília. Biblioteca històrica, XV, 80
* ↑ Èsquines. Contra Ctesifont, 71
* ↑ Diodor de Sicília. Biblioteca històrica, XV, 80, 2
* ↑ Titus Livi. Ab Urbe Condita, VIII, 13
* ↑ Titus Livi. Ab Urbe Condita, VIII, 13, 2
* ↑ Plini el Vell. Naturalis Historia, XXXIV, 20
* ↑ Diodor de Sicília. Biblioteca històrica, XVII, 5
* ↑ Diodor de Sicília. Biblioteca històrica, XVI, 88
* ↑ Pausànias. Descripció de Grècia, VI, 4, 9
# Patrick Manning (remer)

Patrick Manning (Poughkeepsie, 5 de juny de 1967) és un remer estatunidenc, ja retirat, que va competir durant les dècades de 1980 i 1990.
El 1992 va prendre part en els Jocs Olímpics d'Estiu de Barcelona, on guanyà la medalla de plata en la prova del quatre sense timoner del programa de rem.
També disputà quatre edicions del Campionat del món de rem, on destaca una medalla de plata en l'edició de 1991.
Estudià a la Northeastern University i l'Escola de Negocis de Harvard.

## Referències

* 1 2 3 «Olympedia – Pat Manning, Jr.». [Consulta: 23 abril 2024].
* ↑ «World Rowing - Patrick MANNING JR» (en anglès). Arxivat de l'original el 2022-11-11. [Consulta: 23 abril 2024].
# Pierre Cloarec

Pierre Cloarec (Pleyben, 14 de març de 1909 - Pont-l'Abbé, 7 de desembre de 1994 va ser un ciclista francès que fou professional entre 1928 i 1944. Anomenat ''Clo-clo'', en el seu palmarès destaquen dues etapes del Tour de França, ambdues el 1939, i el GP Ouest France-Plouay de 1938.

## Palmarès

* 1929
** 1r del Circuit de Meurthe-et-Moselle
* 1933
** 1r del Gran Premi de Telegrama de Brest a Châteaulin
** 1r del Gran Premi de Bocage Normand
** Vencedor d'una etapa del Circuit de l'Oest
* 1935
** 1r del Gran Premi de Telegrama de Brest a Châteaulin
** Vencedor d'una etapa del Circuit de l'Oest
** Vencedor d'una etapa del Circuit de Morbihan
* 1937
** 1r de la París-Saint Étienne
* 1938
** 1r de la Marsella-Lió
** 1r del Circuit de Morbihan
** 1r de la Rouen-Caen-Rouen
** 1r del GP Ouest France-Plouay
** Vencedor d'una etapa del Circuit de l'Oest
** Vencedor d'una etapa de la Vire-Cherbourg-Vire
* 1939
** 1r de la Marsella-Lió
** 1r de la París-Camembert
** 1r de la Nantes-Les Sables d'Olonne
** 1r del Circuit de Douarnenez
** Vencedor de 2 etapes del Tour de França
* 1941
** Vencedor d'una etapa del Critèrium de Midi

### Resultats al Tour de França

* 1933. 38è de la classificació general
* 1935. 18è de la classificació general
* 1936. 22è de la classificació general
* 1937. 32è de la classificació general
* 1939. 31è de la classificació general i vencedor de 2 etapes

### Resultats al Giro d'Itàlia

* 1935. 44è de la classificació general

## Referències

* ↑ «CLOAREC Pierre Marie (Pierre Marie)». [Consulta: 17 novembre 2024].
* ↑ Ollivier, Jean-Paul. Éditions de l'Aurore. Celui qui souffrait contre le vent (en francès), 1992, p. 225. ISBN 2-903950-62-8. .
* ↑ Yves-Marie Evanno, "Du cliquetis des pédales au bruit des bottes : un été cycliste perturbé en Bretagne (juillet-septembre 1939)", En Envor, revue d'histoire contemporaine en Bretagne, n°2, été 2013, en ligne
* ↑ Jean-Paul Ollivier, L'aventure du cyclisme en Bretagne, Paris, Éditions Palatines, 2007, p. 41. Pour les photographies de Robert Capa : http://fr.phaidon.com/agenda/photography/articles/2012/june/20/robert-capa-and-the-tour-de-france/
* ↑ «Palmarès de Pierre Cloarec (Fra)». [Consulta: 17 novembre 2024].

## Enllaços externs

* Palmarès i biografia de Pierre Cloarec (francès)
# Walter Chaffe

Walter Chaffe (Dunsford, Devon, 2 d'abril de 1870 – Plaistow, Londres, 22 d'abril de 1918) va ser un esportista anglès que va competir a principis del segle xx. Especialista en el joc d'estirar la corda, guanyà dues medalles en aquesta competició en dues participacions en els Jocs Olímpics.
El 1908 va prendre part en els Jocs Olímpics de Londres, on guanyà la medalla de bronze en la prova del joc d'estirar la corda formant part de l'equip Metropolitan Police "K" Division.
El 1912 guanyà una nova medalla, en aquesta ocasió de plata, en la mateixa prova a Estocolm.

## Referències

* 1 2 «Walter Chaffe Olympic Results». sports-reference.com. Arxivat de l'original el 3 de setembre 2011. [Consulta: 8 novembre 2015].
# Charles E. Roberts

Charles E. Roberts (Cincinnati, 22 de maig de 1894 - Comtat de Los Angeles, 10 de novembre de 1951) va ser un guionista i director de cinema estatunidenc. Va treballar en més d'un centenar de curtmetratges i llargmetratges. Com a escriptor és especialment conegut pel seu treball a la sèrie de pel·lícules Mexican Spitfire per a la RKO Pictures. Anteriorment havia fet una sèrie de curtmetratges de dos rodets amb Leon Errol.

## Filmografia seleccionada

* Western Limited (1932)
* The Flaming Signal (1933)
* Corruption (1933)
* The Woman Who Dared (1933)
* Fighting Hero (1934)
* Fighting Pioneers (1935)
* Roaring Roads (1935)
* Social Error (1935)
* Skybound (1935)
* Adventurous Knights (1935)
* Suicide Squad (1935)
* The Reckless Way (1936)
* Mummy's Boys (1936)
* Millionaire Playboy (1940)
* Mexican Spitfire (1940)
* Mexican Spitfire Out West (1940)
* Pop Always Pays (1940)
* Hurry, Charlie, Hurry (1941)
* The Mexican Spitfire's Baby (1941)
* Mexican Spitfire at Sea (1942)
* Mexican Spitfire Sees a Ghost (1942)
* Mexican Spitfire's Elephant (1942)
* Sing Your Worries Away (1942)
* Ladies' Day (1943)
* Mexican Spitfire's Blessed Event (1943)
* Goin' to Town (1944)
* What a Blonde (1945)
* Mama Loves Papa (1945)
* Vacation in Reno (1946)
* Riverboat Rhythm (1946)
* Partners in Time (1946)
* Cuban Fireball (1951)
* Honeychile (1951)
* Havana Rose (1951)
* Oklahoma Annie (1952)
* The Fabulous Senorita (1952)

## Referències

* ↑ Jewell & Harbin p.153
* ↑ Vogel p.208

## Bibliografia

* Jewell, Richard B. i Harbin, Vernon. The RKO Story . Casa d'Arlington, 1982.
* Vogel, Michelle. Lupe Velez: The Life and Career of Hollywood's "Mexican Spitfire . McFarland, 2012.
# Endívia

«Endívia» té aquests significats:
* Cichorium endivia, planta cultivada com a verdura, amb una varietat de fulla ampla i una altra de fulla imbricada i arrissada, coneguda en alguns llocs com a escarola.
* Xicoira (Cichorium intybus), varietat cultivar de fulles curtes i apinyades de color blanc i groc, utilitzada com a verdura.
* Lactuca serriola, enciam bord, planta silvestre del gènere Lactuca.
# Copa Mundial Femenina de Futbol 1991

La Copa Mundial Femenina de Futbol de 1991 (1991 FIFA Women's World Cup) va ser la primera edició del campionat mundial de la FIFA per a seleccions absolutes de futbol femení. Es va celebrar a la Xina entre el 16 i el 30 de novembre de 1991. Hi participaren dotze seleccions.
Els Estats Units van guanyar el mundial al derrotar 2-1 a Noruega amb dos gols de Michelle Akers, que va ser la màxima golejadora del torneig amb deu gols. Carin Jennings va ser nomenada millor jugadora del mundial.

## Classificació
### UEFA

| | Grup A | Grup B | Grup C | Grup D | Grup E |
| 1r | (7) Països Baixos | (8) Suècia | (11) Noruega | (11) Alemanya | (11) Dinamarca |
| 2n | (5) Rep. de Irlanda | (4) França | (07) Anglaterra | (07) Hongria | (08) Itàlia |
| 3r | (0) Irlanda del Nord | (0) Polònia | (04) Finlàndia | (06) Txecoslovàquia | (03) Suïssa |
| 4t | | | (02) Bèlgica | (00) Bulgària | (02) Espanya |
* Playoffs — Noruega 4-1 Hongria, Itàlia 1-1 Suècia, Dinamarca 1-0 Països Baixos, Alemagna 6-1 Anglaterra

### AFC

| | Grup A | Grup B |
| 1r | (6) China | (8) Japó |
| 2n | (3) Taiwan | (6) Corea del Nord |
| 3r | (3) Tailàndia | (3) Hong Kong |
| 4t | (0) Corea del Sud | (3) Malàisia |
| 5è | | (0) Singapur |
* Play-offs — China 1-0 Corea del Nord, Japó 0-0 Taiwan (p. 5-4)
* Repesca — Taiwan 0-0 Corea del Nord (p. 5-4)

### CONCACAF

| | Grup A | Grup B |
| 1r | (6) Estats Units | (6) Canadà |
| 2n | (3) Trinitat i Tobago | (4) Haiti |
| 3r | (2) Mèxic | (2) Costa Rica |
| 4t | (1) Martinica | (0) Jamaica |
* 1r Play-off — Estats Units 10-0 Haiti, Canadà 6-0 Trinitat i Tobago
* 2n Play-off — Estats Units 2-0 Canadà

### CAF

| Classificat | Nigèria |
| Elim. (3ª ronda) | Camerun (0-6 NGA) |
| Elim. (2ª ronda) | Guinea (0-7 NGA) |
| Elim. (1ª ronda) | Ghana (2-7 NGA) |

### CONMEBOL

| 1r | (4) Brasil |
| 2n | (2) Chile |
| 3r | (0) Venezuela |

### OFC

| 1r | (6) Nova Zelanda |
| 2n | (6) Austràlia |
| 3r | (0) Papua Nova Guinea |

## Torneig final
### Fase de grups

| | Grup A | Grup B | Grup C |
| 1r | (5) China | (6) Estats Units | (6) Alemanya |
| 2n | (4) Noruega | (4) Suècia | (4) Itàlia |
| 3r | (3) Dinamarca | (2) Brasil | (2) Taiwan |
| 4t | (0) Nova Zelanda | (0) Japó | (0) Nigèria |

### Eliminatòries finals

| Quarts de final | Quarts de final | Semifinals | Semifinals | Final | Final |
| Estats Units | 7 | | | | |
| Taiwan | 0 | | | | |
| Taiwan | 0 | Estats Units | 5 | | |
| | | Alemanya | 2 | | |
| Alemanya | 2 | Alemanya | 2 | | |
| Dinamarca | 1 | | | | |
| Dinamarca | 1 | | | Estats Units | 2 |
| | | | | Noruega | 1 |
| China | 0 | | | Noruega | 1 |
| Suècia | 1 | | | | |
| Suècia | 1 | Suècia | 1 | Tercer lloc | Tercer lloc |
| | | Noruega | 4 | | |
| Noruega | 3 | Noruega | 4 | Alemanya | 0 |
| Itàlia | 2 | | | Suècia | 4 |

## Referències

* ↑ Duke University
# Cilindre de Barton

El cilindre de Barton és un cilindre sòlid d'argila amb un text mitològic en sumeri en inscripcions cuneïforme, que es trobà a la localitat de Nippur. El cilindre va ser trobat el 1889 durant les excavacions fetes a càrrec de la Universitat de Pennsilvània (seu actual de les troballes). El cilindre pren el seu nom de George Aaron Barton, que va ser el primer a publicar una transcripció i traducció del text el 1918. Bendt Alster i Westenholz Aage publicaren el 1994 un text actualitzat i la seva traducció.
El text explica la creació del món com a unió del cel i de la terra, un mite recurrent en diverses cultures. A partir d'allà es creen els altres déus (aparellats com a bessons primordials) que al seu torn donen lloc als éssers vivents i accidents naturals. En un fragment apareix una menció a una divinitat serp plena d'astúcia que recorda a la serp bíblica posterior.

## Vegeu també

* Religió sumèria

## Referències

* ↑ George Allan Barton, diverses inscripcions babilòniques (Yale University Press, 1918).
* ↑ Bendt Alster i Westenholz Aage, "El Cilindre de Barton," Acta Sumeriologica 16 (1994) 1915-1946.
# 45 aC

L'any 45 aC va ser el primer any del calendari julià. Aleshores era conegut com l'Any del Consolat de Cèsar sense Col·lega (o, amb menys freqüència, l'any 709 Ab urbe condita). La denominació 45 aC per a aquest any s'ha utilitzat des de l'època medieval primerenca, quan l'era del calendari Anno Domini es va convertir en el mètode prevalent a Europa per nomenar els anys.

## Esdeveniments
### República Romana

* Juli Cèsar i Gai Canini Rèbil són cònsols.
* 1 de gener – El calendari julià entra en vigor com a calendari civil de l'Imperi Romà. S'estableix un calendari solar que en aquell moment es idèntic al calendari egipci.
* Segona guerra civil romana
* Batalla de Munda on Juli Cèsar venç a les legions de Pompeu el Jove i Sext Pompeu.

## Naixements

* Jul·lus Antoni, fill de Marc Antoni i Fúlvia.
* Lanúvium: Publi Sulpici Quirí
* Wang Mang, usurpador el tron de la dinastia Han i fundador de la dinastia Xin.

## Necrològiques

* Febrer - Tul·liola, filla de Ciceró.
* 17 de març - Tit Labiè mort en la Batalla de Munda.
* 17 de març - Publi Ati Var mort en la Batalla de Munda.
* 12 d'abril - Gneu Pompeu fill de Pompeu
* 31 de desembre - Quint Fabi Màxim, consol romà.

## Referències

* ↑ «Los orígenes del año bisiesto: el Año de la Confusión impuesto por Julio César» (en castellà). El HuffPos, 28-02-2024. [Consulta: 3 maig 2024].
# Macomer

Macomer (en sard Macumère) és un municipi sard, situat a l'illa de Sardenya i a la província de Nuoro. L'any 2006 tenia 10.833 habitants. És la capital de la regió de Marghine. Limita amb els municipis de Birori, Bolotana, Bonorva (SS), Borore, Bortigali, Scano di Montiferro (OR), Semestene (SS) i Sindia.

## Història

El 1478 s'hi va lliurar la batalla de Macomer, en la qual la victòria catalana contra els sards encapçalats per Lleonard II d'Alagó i Arborea va posar fi a la independència de l'illa.

## Administració

Llista d'alcaldes :
| Període | Identitat | Partit |
| 2006- | Riccardo Uda | Llista Cívica |

## Personatges il·lustres

* Melchiorre Murenu, poeta en sard.
# Percy Courtman

Percy Courtman (Chorlton-cum-Hardy, Anglaterra, 14 de maig de 1888 – Neuville-Bourjonval, França, 2 de juny de 1917) va ser un nedador anglès que va competir a començaments del segle xx.
El 1908 va prendre part en els Jocs Olímpics de Londres, on disputà, sense sort, la prova dels 200 metres braça del programa de natació. Quatre anys més tard, als Jocs d'Estocolm, disputà dues proves del programa de natació. En la prova dels 200 metres braça finalitzà en quarta posició, mentre en els 400 metres braça guanyà la medalla de bronze.
Morí al camp de batalla durant la Primera Guerra Mundial.

## Referències

* 1 2 3 «Percy Courtman Olympic Results». sports-reference.com. Arxivat de l'original el 30 de gener 2012. [Consulta: 3 febrer 2017].
* ↑ Database Olympics Perfil a databaseolympics.com
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 3 febrer 2017].
# Carl Albert Andersen

Carl Albert "Flisa" Andersen (Østre Aker, Oslo, 15 d'agost de 1876 – Oslo, 28 de setembre de 1951) va ser un gimnasta i atleta noruec que va competir a finals del segle xix i primers del segle xx. Va prendre part en els Jocs Olímpics de París, el 1900, als Jocs Intercalats d'Atenes de 1906 i als de Londres, el 1908.
Als Jocs de París, el 1900, Andersen va disputar dues proves. En el salt amb perxa guanyà la medalla de bronze amb un salt de 3,20 m i quedant rere els estatunidencs Irving Baxter i Meredith Colket. En el salt d'alçada quedà en quarta posició, a cinc centímetres de Lajos Gönczy que va obtenir el bronze.
El 1906 deixà l'atletisme i passà a gimnàstica, esport en què disputà la prova per equips, en què guanyà l'or. Dos anys després, als Jocs de Londres tornà a disputar la prova per equips i guanyà la medalla de plata.

## Referències

* 1 2 3 4 «Carl Albert Andersen Olympic Results». sports-reference.com. Arxivat de l'original el 9 de desembre 2009. [Consulta: 9 setembre 2015].
# Frederic de Baden

Frederic de Baden-Durlach (en alemany Friedrich von Baden-Durlach) va néixer a Stuttgart (Alemanya) el 7 d'octubre de 1703 i va morir a Karlsruhe el 26 de març de 1732. Era un noble alemany, el segon fill de Carles Guillem III (1679-1738) i de Magdalena Guillema de Württemberg (1677-1742).
Amb la primerenca mort del seu germà gran, Carles Magnus (1701-1712), Frederic va esdevenir el príncep hereu. El seu pare va procurar donar-li una acurada educació i el va enviar a passar llargues estades a França, als Països Baixos i a Anglaterra. El 1724 va ser nomenat coronel i el 1728, sergent General. Durant un viatge del seu pare a Holanda el 1729 Frederic es va fer càrrec del govern de Baden en nom seu. Però, fora d'aquesta regència interina, Frederic no va arribar mai a governar, ja que va morir molt jove, abans que el seu pare, probablement d'una tuberculosi, essent el seu fill Carles Frederic qui succeí el seu pare, el 1738.

## Matrimoni i fills

El 3 de juliol de 1727 es va casar a Ljouwert amb Carlota Amàlia de Nassau-Dietz (1710-1777), filla del príncep Joan Guillem d'Orange-Nassau (1687-1711) i de Maria Lluïsa de Hessen-Kassel (1688-1765). El matrimoni va tenir dos fills:
* Carles Frederic (1728-1811), casat primer amb Carolina Lluïsa de Hessen-Darmstadt (1723-1783), i després amb Lluïsa Carolina de Geyersberg.
* Guillem Lluís (1732-1788)

## Bibliografia

* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe 1764–1770, Bd. 5, S. 160 - 172

## Enllaços externs

* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe 1764–1770, Bd. 5
# Magenta (Milà)

Magenta és un municipi italià, situat a la regió de Llombardia i a la ciutat metropolitana de Milà. L'any 2014 tenia 23.542 habitants.
És conegut per ser el lloc de la batalla de Magenta, que va acabar amb la victòria dels aliats francopiemontesos sobre l'exèrcit austríac el 4 de juny del 1859, fet que va inspirar el químic francès François-Emmanuel Verguin (1814–1864) per a batejar com a «magenta» el pigment nou que acabava d'inventar, en commemoració del fet, des del seu punt de vista, gloriós, quan en va inscriure la patent.

## Referències

* ↑ Tucker, Spencer. Battles That Changed History (en anglès). ABC-CLIO, 2010, p. 332. ISBN 1598844296.
* ↑ Nebbia, Giorgio. «L'anilina e i suoi colori». A: La chimica in Italia (en italià). Brescia: Museo de la instustria i del lavoro, p. 3.
# Joseph Dines

Joseph Frank Dines (King's Lynn, Norfolk, 12 d'abril de 1886 – Havrincourt, Pas-de-Calais, França, 27 de setembre de 1918) va ser un futbolista anglès. Jugà com a centrecampista i en el seu palmarès destaca la medalla d'or en la competició de futbol dels Jocs Olímpics d'Estocolm, el 1912.
A nivell de clubs s'inicià al Lynn Town el 1904, club de la seva ciutat amb qui jugà 149 partits i marcà 28 gols. A partir de 1908 i fins a la seva retirada el 1914 jugà al Norwich City, Arsenal FC, Queens Park Rangers, Ilford, en dos períodes, Walhamstow Avenue, Millwall FC i Liverpool FC. Jugà 27 partits amb la selecció anglesa amateur.
Durant la Primera Guerra Mundial es presentà com a voluntari, però sols va sobreviure 11 dies al front, abans de ser mort pel foc enemic durant un atac contra una posició enemiga.

## Referències

* 1 2 «Joseph Dines Olympic Results». sports-reference.com. Arxivat de l'original el 1 d'agost 2015. [Consulta: 7 abril 2017].
* ↑ «Joe Dines». lfchistory.net. [Consulta: 7 abril 2017].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 7 abril 2017].
# Gösta Åsbrink

Karl Gösta Åsbrink (Lovö, Ekerö Comtat d'Estocolm, 18 de novembre de 1881 – Estocolm, 19 d'abril de 1966) va ser un gimnasta i pentatleta suec que va competir a primers del segle xx.
El 1908 va prendre part en els Jocs Olímpics de Londres, on guanyà la medalla d'or en la prova del concurs complet per equips, com a membre de l'equip suec.
Quatre anys més tard disputà la prova del pentatló modern a Estocolm, on guanyà la medalla de plata en la primera aparició del pentatló modern en uns Jocs Olímpics.

## Referències

* 1 2 «Gösta Åsbrink Olympic Results». sports-reference.com. Arxivat de l'original el 11 de novembre 2012. [Consulta: 10 novembre 2015].
# Zanthoxylum americanum

Zanthoxylum americanum, és una espècie d'arbust o arbret aromàtic que és planta nativa dels Estats Units i el Canadà. És l'espècie de rutàcia que viu més al nord. Pot arribar a fer 10 m d'alt.
Originàriament aquesta espècie va ser descrita per Philip Miller el 1768, Zanthoxylum americanum és l'espècie tipus del gènere Zanthoxylum.

## Referències

* ↑ «Zanthoxylum americanum». U.S. Geological Survey. Arxivat de l'original el 2012-05-24. [Consulta: 19 setembre 2017].
* ↑ Duncan, Wilbur H.; Duncan, Marion B. Trees of the Southeastern United States. Athens, Georgia: The University of Georgia Press, 1988, p. 76–77. ISBN 0-8203-1469-2.
* ↑ Plantilla:IPNI
* ↑ Miller, Philip. The Gardeners Dictionary: Containing the Best and Newest Methods of Cultivating and Improving The Kitchen, Fruit, Flower Garden, and Nursery; As also for Performing The Practical Parts of Agriculture: Including the Management of Vineyards, With The Methods of Making and Preserving Wine, According to the present Practice of The most skilful Vignerons in the several Wine Countries in Europe. Together With Directions for Propagating and Improving, From Real Practice and Experience, All Sorts of Timber Trees. Eighth. Londres: Printed for the Author, 1768.
* Poole, Jackie M.; Carr, William R.; Price, Dana M.; Singhurst, Jason R. Rare Plants Of Texas. Texas A&M University Press, 2007. ISBN 1-58544-557-6.

## Enllaços externs

* Online version of "Ash, Prickly" entry in Grieve's A Modern Herbal